recursal/SuperWikiNEXT-32B huggingface dataset:
Et **leksem** er et begrep innenfor språkvitenskapen som viser til alle ord som er forskjellige former av et bestemt ord, såkalt «ordboksenhet». Som et eksempel utgjør *båt*, *båten*, *båtene*, *båter* ett leksem. 

Konvensjonen er at et leksem angis med kapitéler, i det nevnte eksempelet som BÅT. Formen som angis er oftest identisk med ordets lemma, som også er oppslagsordet i ordbøker. I en ordbok vil man i tillegg til dette oppslagsverket gjerne finne en angivelse av hvordan ordet bøyes, enten som en referanse til et standardparadigme eller ved å oppgi avvikende former.[]

Et leksem tilhører en spesifikk syntaktisk kategori, har en spesiell semantisk verdi eller betydning og i språk med ordbøyning et paradigme. Hvilken av formene i paradigmet som skal brukes avgjøres av grammatikkens regler.[]

Den opprinnelige betydningen av ordet leksikon er en samling av et språks leksemer. I moderne norsk er denne betydningen erstattet av ordforråd, mens leksikon har fått en annen betydning.[]

Konseptet leksem er sentralt i morfologien, fordi det kan brukes for å definere en rekke andre begrep. Et eksempel på dette er at man kan forklare forskjellen på de to sentrale begrepene fleksjon (ordbøyning) og derivasjon (orddanning) ved hjelp av leksembegrepet:[]

* Reglene for fleksjon forbinder et leksem med dets former (BÅT er forbundet med båter)
* Reglene for derivasjon forbinder et leksem med et annet leksem (USUNN er forbundet med SUNN)

Referanser
----------

1. ↑  Leksem: språkvitenskap. (2009, 14. februar). I Store norske leksikon. Hentet 24. mai 2016 fra «Arkivert kopi». Arkivert fra originalen 24. juni 2016. Besøkt 24. mai 2016. .

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** BNF **·** BNF (data) **·** SUDOC
 |
En stor eske med Nitedals hjelpestikker.  Foto: 2006 
**Nitedals hjelpestikker** er Norges mestselgende fyrstikker. Navnet kommer av at deler av inntektene går til humanitært hjelpearbeid. I 1925 begynte Nitedals Tændstikfabrik å selge «veldedighetsfyrstikker», hvor ett øre per solgte eske gikk til blindesakens arbeid. I takt med inflasjonen ble dette økt til to øre og senere fem. I 1941 ble formålet utvidet til også å omfatte andre veldedige formål. I dag går 5 øre per eske til Hjelpestikkefondet.

Motivet på esken ble tegnet i 1941 av reklametegner Sverre Eikrem. Furutreet i tegningen har senere blitt knyttet til lokale anekdoter flere forskjellige steder i Norge.

Hjelpestikkene produseres i dag av Swedish Match.

Fyrstikkesker i standardstørrelse var tidligere et svært vanlig og kjent produkt. Slike har i lang tid blitt brukt for å vise størrelsen på ulike gjenstander som blir avbildet:

* J. M. Stenersens folkeutgaver av Heimskringla på landsmål og riksmål fra 1900 og praktutgaven fra 1899.  Foto: K.A. Gallis, 2005J. M. Stenersens folkeutgaver av *Heimskringla* på landsmål og riksmål fra 1900 og praktutgaven fra 1899.  Foto: K.A. Gallis, 2005
* Ringerikspoteter vist med en fyrstikkeske for å angi størrelse Foto: 2010Ringerikspoteter vist med en fyrstikkeske for å angi størrelse Foto: 2010

Mere lesestoff
--------------

* Artikkel i *Aftenposten Historie nr.10, 2015.*

Referanser
----------

1. ↑  «Nitedals Tændstikfabrik». *Store norske leksikon*. 28. april 2021. Besøkt 19. juni 2021.
2. ↑  Petersen, Leif (red.) *Hjelpestikkene og forgjengeren Blinde barns fyrstikker gjennom 25 år*. Østlendingens Trykkeri. Oslo, 1947.
3. ↑  *Aftenposten*, 15. oktober 1941; *Aftenposten Historie* nr. 10, 2015.
4. ↑  *Stavanger Aftenblad*, 8. desember 2004.
5. ↑
**Ole Johan Larsen** (født 13. oktober 1940 i Drammen, død 17. april 2006 i Oslo) var en norsk skuespiller.

Larsen filmdebuterte som niåring i Arne Skouens *Gategutter* (1949). Senere ble han en mye brukt statist, og han spilte blant annet i tv-seriene *Vestavind* (1994) og *Hotell Oslo* (1997), og spillefilmene *Hamsun* (1996) og *Sofies Verden* (1999). Han spilte også i Deepikas musikkvideo *History* i 1996.

Fra 1999 hadde han flere roller i Harald Eia og Bård Tufte Johansens humorprogram *Åpen post*, og han ble senere en fast figur i flere av deres prosjekter både på TV og radio. Her ble han kjent for sitt «gummitryne» og en særegen måte å fremføre de ofte obskøne replikkene.

Duoen hadde tidligere havnet i konflikt med programgjester om premissene for deltagelse i programmet, deriblant Finn Kalvik og Kenneth Sivertsen. Kanskje på bakgrunn av dette, oppfattet enkelte at Larsen var en senil mann som ble latterliggjort uten å vite hva han var med på. Eia beskrev Larsen som en spesiell personlighet, men også en svært profesjonell og erfaren skuespiller.

Referanser
----------

1. ↑  *Aftenposten* 12. oktober 1990: *Jubilanter*.
2. ↑  *VG*, 20. mars 1999: *Larsen spesial*.
3. ↑  *Dagbladet*, 22. april 2006: *Kultfiguren fra 'Åpen post' død*.

Eksterne lenker
---------------

* (en) Ole Johan Larsen på Internet Movie Database Rediger på Wikidata

* (en) Ole Johan Larsen hos The Movie Database Rediger på Wikidata
* (no) Larsen introduserer *Åpen post* for første gang, 21. januar 1999. (nrk.no)
* (no) En av de mest kjente sketsjene med Larsen («Collett, Wergeland & Welhaven») først sendt 8. mars 1999. (nrk.no)
* (en) Musikkvideoen *History*. (YouTube)
Nyenchentanglhadjellene over Namtsosjøen
Nyenchentanglha sett fra Qinghai-Tibet-jernbanen
**Nyenchen Tanglha** eller **Nyainqêntanglha** (tibetansk: གཉ་ཆེན་ཐང་ལྷ་, Wylie: 'Gnyan-chen-thang-lha'; kinesisk: 念青唐古拉山, pinyin: *Niànqīngtánggǔlā Shān*) er en fjellkjede som ligger i Nyingchi-prefekturet i det sentrale Tibet.

Geografi
--------

Fjellkjeden har mer enn tretti topper som er over 6000 moh. fire av dem når over 7000 moh. Den deler Tibet i to og danner et vannskille mellom elvene Yarlung Zangbo (Brahmaputra) og Nu (Salwin).

Det høyaete punktet er fjellet med samme navn som kjeden, *Nyainqêntanglha feng*, som er 7162 moh. og ble besteget første gang i 1986 av en gruppe japanske fjellklatrere.
(andre kilder sier 7088 moh.).

Fjellkjeden ligger sør for innsjøen Namtso (Tengrinor), den nest største saltvannssjøen i Tibet. Den nærmeste byen er Yangpachen. Nyainêntanglhaer ligger rundt 30 mil nordvest for Lhasa.

Religiøs betydning
------------------

Nyainêntanglha betyr *gressletteguden* på tibetansk. Ifølge tibetansk folketro er guden for fjellet gift med gudinnen for den hellige Namtso-sjøen, og det finnes mange sagn og sanger om de to. Gudeparet, gjennom sine fysiske symboler, blir særlig dyrket i saueår, ettersom de begge skal ha blitt født i et slikt år.

Litteratur
----------

* Tamotsu Nakamura: *Die Alpen Tibets*. Detjen-Verlag, Hamburg 2008 ISBN 978-3-937597-25-6

Referanser
----------

1. ↑  summitpost.org, 22. september 2008
2. ↑  
tibetmagazine.net[*død lenke*], tibettrip.com

Eksterne lenker
---------------

* (en) Nyainqêntanglha Mountains – kategori av bilder, video eller lyd på Commons Rediger på Wikidata
* *Qinghai-Tibet railway lays track to Nyainqentanglha Mountain.* I: *China Tibet Information Center*, 5. juni 2005

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** GeoNames
 |
**Nils Kristian Sundby** (født 23. juni 1942, død 20. september 1978 i Asker) var en norsk jurist og rettsfilosof.

Liv
---

Sundby var elev ved Oslo katedralskole, og studerte senere rettsvitenskap ved Universitetet i Oslo. Han ble *cand. jur.* i 1966 og var fra 1972 ansatt som førsteamanuensis ved institutt for statsrett og folkerett.

Han var aktiv i den norske kritisk juss-bevegelsen, blant annet ved opprettelsen av Juss-Buss og Rettspolitisk forening. I 1974 var han med på å etablere tidsskriftet *Hefte for kritisk juss* (senere *Kritisk juss*). Samme år skrev han en kritikk av Johs. Andenæs' *Alminnelig strafferett* og kom opp i en polemikk med Leo Eitinger om psykiatrien. I 1974 utga han avhandlingen *Om normer*, som skaffet ham doktorgraden i 1976. I 1975 foretok han en reise til India for å studere buddhismens moralfilosofi. I 1976 utga han boken *Rettssystemer* sammen med Torstein Eckhoff. I 1978 deltok han i konkurransen om professoratet i privatrett etter Kristen Andersen, men ble ikke innstilt. Samme år ble han flere ganger innlagt på Dikemark sykehus. Han forlot sykehuset 20. september og tok sitt eget liv samme dag.

Sundby fattet tidlig interesse for juridisk metodelære og rettsfilosofi. Han interesserte seg også for psykiatri, med bakgrunn i sin egen erfaring med psykiatrisk behandling. I mange år gikk han i terapi hos psykiateren Jan Greve.

Etter Sundbys død utga Torstein Eckhoff en tysk utgave (*Rechtssysteme*, 1988) av *Rettssystemer*, og en revidert norsk utgave (1991).

Referanser
----------

1. 1 2   www.digitalarkivet.no[Hentet fra Wikidata]
2. ↑  Lund (2013)

Litteratur
----------

* Ketil Lund: «Nils Kristian Sundby – menneske og venn», i *Kristisk juss* 39 (2013)
* Lasse A. Warberg: «Om Nils Kristian Sundby – Jurist, filosof, opprører og humanist», i *Kritisk juss* 39 (2013)

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN
 |
**Ny Jord** (*Selskap for landets indre kolonisasjon og emigrasjonens innskrenkning*) ble dannet i 1908 og fikk i 1915 sitt nåværende navn. Selskapet hadde som formål å minske utvandringen. Dette skulle gjøres ved å vise til ulempene ved å dra fra landet og å gi folk en mer realistisk oppfatning av hva de kunne vente seg dersom de emigrerte. 

Selskapet arbeidet etter hvert mest for bureising på udyrket jord ved å kjøpe dyrkingsfelt, og på særlige vilkår gi økonomisk tilskudd til bureisere. Fram til midten av 1930-tallet hadde selskapet gitt tilskudd til mer enn 10 000 bureisingsbruk, og det var dyrket over 180 000 dekar jord.

Bureising etter område
----------------------

Nordland, Troms og Hedmark var de tre fylkene med flest bureisingsbruk. I Oppland ble det i perioden 1921-55 etablert 1353 bureisingsbruk. Snertingdal var den kommunen med flest bruk (92 stk), tett fulgt av Torpa med 85 bruk. Flere av bureisningsgrendene som kom i stand som følge av selskapets virksomhet, ble på folkemunne ofte kalt *Ny jord*, slik for eksempel med grenda Elveng i Bjugn.

Ekspansjon og omorganisering
----------------------------

Selskapet startet i 1916 Val landbruksskole i Nærøy i Nord-Trøndelag.

I 1972 gikk Ny Jord sammen med Det norske myrselskap og dannet Det norske jord- og myrselskap (DNJM).

Litteratur
----------

* *Selskapet Ny jord 1908-1958* (Oslo, 1958)
* Storhaugen, Ola *Nekåbjørgen : ei bureisingsgrend i Selbu 1936-1986* (Nidaros forl. 1986)
* Fostad, Einar. «Bureising i Skogn» I: *Levanger historielags årsskrift 1987*
* Leth-Olsen, Sturla *Det nøtta lell! : om bureisingsgranda Elveng i Bjugn 1935-1985* (Bjugn, 1991)
* Hansen, Frithjof «Myrsoldatene : bureising og jorddyrking på Senja i 1930-årene» I: *Årbok for Senja 1996*
* Vandbakk, Johan «Da ei ny bygd ble til : om bureisinga på Aursjømyra mellom Verran og Rissa» I: *Årbok for Fosen 1998*
* Moen, Olav «Bureising som utveg : med hovedvekt på bureisinga i Oppland» (Utgitt av Det Norske Jord- og Myrselskap 1988)

Eksterne lenker
---------------

* SSB: kort om bureising
* Bureisningshistorisk prosjekt i Nord-Trøndelag
* Bureisningsbruket **Åseng** på Maihaugen
* *Bureising* i Pax leksikon
**Ole Johan Storm** (født 1. januar 1806 i Kristiansand, død 17. februar 1850 i Lardal) var en norsk prest som var sogneprest i Rendalen og Lardal, og som under sine år i Rendalen var den første ordføreren i Rendalen 1838–1845. I Jacob Breda Bulls bygdebok for Rendalen beskrives han som «liten og sykelig, upraktisk og aldeles ukjendt med Gaardsbrug, men en dygtig Præst med særskilt videnskabelige Interesser.»

Hans far var organist Johan Fredrik Storm. Ole Johan Storm tok artium i 1824, ble cand.theol. i 1829, og var kapellan i Hedrum fra 1831 og i Vågå fra 1836. Han var sogneprest i Rendalen fra 1838, og i Lardal fra 1845.

Han giftet seg i 1836 med Hanna Jørgine Mathilde Breda (1815–1869), som var søskenbarn med Henriette Margrethe Breda, gift Bull. Henriette etterfulgte sin kusine som prestefrue i Rendalen, og ble mor til forfatteren Jacob Breda Bull. Ole Johan og Hanna hadde fem barn, blant dem professor Johan Storm (1836–1920), losoldermann og ordfører Oscar Storm (1838–1915) og professor Gustav Storm (1845–1903). Etter ektemannens død bosatte Hanna Storm seg i Fredensborgveien i Kristiania, sammen med to av sønnene.

Referanser
----------

1. 1 2  Storm, Oskar (1889). *Slægterne Storm og Breda m.fl*. C. Andersens bogtrykkeri. s. 8.
2. 1 2 3  Jacob Breda Bull (1940). *Øvre Rendalen : gårdenes og slektenes historie*. Gyldendal. s. 165f.
3. ↑  Bie, Marcus (1885). *Oplysninger om Norges Geistlighed siden 1814*. Kristiania: Th. Steens Forlags-Expedition.
4. ↑  Næsheim, Alf (1992). *Kristiania i Oslo : hovedstadsvandringer med skissebok. 6*. Oslo: Schibsted. s. 80. ISBN 8251614112.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Varmforsinking**, også ofte feilaktig omtalt som **varmgalvanisering**, er en velkjent, effektiv og rask måte å korrosjonsbeskytte stål på. Metoden har vært kjent siden 1700-tallet og hovedprinsippene i utførelsen er de samme i dag. Galvanisering (også kalt el-forsinkning) medfører et lignende resultat der man i stedet bruker elektrolytt. 
Varmforsinking foregår i faste anlegg med store bad. Stålet blir forbehandlet og dyppes deretter i flytende sink. Etter nedkjøling kan stålet umiddelbart tas i bruk.

I motsetning til maling og galvanisering, der belegget blir liggende utenpå stålet, vil sink og jern reagere med hverandre og danne en jern-/sinklegering ved varmeforsinking. Dette medfører at overflaten blir mer motstandsdyktig mot mekanisk slitasje og mot skader i belegget. 

Stålet får en vedlikeholdsfri korrosjonsbeskyttelse i mange tiår. Det finnes eksempler på stål som ble varmforsinket for over hundre år siden, og som fremdeles er rustbeskyttet og fullt anvendelig.

Begrepsforvirring
-----------------

Begrepsforvirringen stammer fra det faktum at ordet galvanisering har kommet til å brukes generelt om forsterking av en metalls motstand mot korrosjon, og blir dessuten brukt som synonym for forsterking eller herding som ikke har med noen av de tekniske prosessene å gjøre. Ordet galvanisering har sin opprinnelse i Luigi\_Galvanis grunnleggende oppdagelser innenfor elektrokjemi.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
**Tidsfaktorøkonomi** er et økonomisk system hvor skatt, såvel som lønn står i proporsjon til den tid et arbeid krever. Dette forhold skiller tidsfaktorøkonomi fra de fleste andre økonomiske systemer, hvor andre faktorer enn tidens gang ligger til grunn for beregning av skatt. Systemet har på senere tid blitt grundig beskrevet av den svenske oppfinneren Karl Gustafson, men allerede økonomen Silvio Gesell nærte tanker om en tidsfaktorbasert økonomi. 1976 leverte den svenske folkepartisten Anders Gernandt et forslag til Sveriges riksdag om å innføre *tidskatt*.

Bakgrunn
--------

Tidsfaktorøkonomien utgår fra antakelsene om at nåtidens økonomiske systemer grunner seg på forhold som ikke er til gunst for alle som må etterleve dem, samt at ulempene med disse systemer ville kunne ryddes unna, hvis økonomien var grunnet på naturlovene. De urettferdigheter som dagens system fører med seg kommer ifølge tidsfaktorøkonomiens prinsipper an på at det i dag ikke fins noen faste regler for hvordan økonomien må forvaltes eller for hvordan verdien til ting må avgjøres. Tidsfaktorøkonomien tar sikte på *tidens* egenskap av en objektiv konstant, hvis utstrakning ikke kan reguleres eller påvirkes av politiske vedtak, og antar at denne konstant er den mest rettferdige som grunn for et økonomisk system.

Formål og mening
----------------

Tidsfaktorøkonomien sikter mot å erstatte rentesystemet med avgifter for utførte 
arbeider; avgifter som telles i *tid*. I en tidsfaktorøkonomi kan kapital aldri øke med tiden uten at en arbeidsinnsats tilsvarende økningen er blitt gjort. Siktemålet med tidsfaktorøkonomi er å binde kapitalverdien ved en naturkonstant, på samme måte som volum og vekt i dag er bundet ved faste enheter. På denne måte blir juks og spekulasjon gjort vanskeligere.

Kritikk imot tidsfaktorøkonomien
--------------------------------

Tidsfaktorøkonomien har blitt kritisert for å være for teoretisk for å fungere i virkeligheten; at den utgår fra at alle skattepliktige har arbeid.

Kilder
------

* Gustafson, Karl, *Deus ex machina* (2006)
* Benjes, Hermann, *Wer hat Angst vor Silvio Gesell* (2006)

Eksterne lenker
---------------

* Tidskattesystemet – Grundat i naturlagarna
**Varmeprisen** er en pris som deles ut av Fagforbundet. Varmeprisen deles ut de år det avholdes Landskonferanse i Seksjon helse og sosial, altså bare hvert 4. år.

Prisen deles ut til en person, organisasjon eller arbeidsplass som har utmerket seg, på en uegennyttig måte og med spesiell omtanke og medmenneskelighet, ved å skape varme og omsorg i helsesektoren. Spesielle tiltak på arbeidsplasser, som har ført til positive resultater, tiltak som f.eks. har skapt gode samarbeidsforhold på tvers av yrkesgruppene og godt arbeidsmiljø, kan være kriterier for utdeling av varmeprisen. Tiltak som har bidratt spesielt til å skape trivsel for pasienter/klienter er et annet eksempel. Utradisjonelle metoder for å oppnå resultater kan også være med i vurderingen.

Følgende har mottatt Varmeprisen:

* 2017 – Rikke Marie Dybdal
* 2013 – Jan Bakkevoll
* 2009 – Ragnhild Aanderaa på vegne av Sorgarbeidet ved Ullevål universitetssykehus, nyfødt intensiv.
* 2005 – Tove Stangnes.
* 2002 – Kirkens Bymisjon.
* 1996 – Pål Andre Grinderud.
**Myristisin** er en naturlig organisk forbindelse som finnes i små mengder i muskat og i mindre grad i andre krydder som persille og dill. Myristisin er et naturlig forekommende insektmiddel med mulige nevrotoksiske effekter.
Det har psykoaktive egenskaper ved doser mye høyere enn det som brukes i matlaging.

Bruk
----

Forgiftninger med myristisin eller muskat har effekter som varierer fra person til person, men er ofte rapportert å være en tilstand mellom våken og drømmende. Eufori er rapportert, og kvalme oppleves ofte. Brukerne kan også rapportere blodskutte øyne og hukommelsesforstyrrelser under muskatrus.

I tillegg til en halvt bevisstløs tilstand, har myristicin også vært kjent for å indusere psykoaktive effekter, slik som visuelle forvrengninger. Dosen som kreves for å oppnå en slik effekt varierer fra person til person og fra kilde til kilde. Muskatberuselse har lang tid før toppen er nådd, noen ganger opptil sju timer, og effekten kan merkes i 24 timer, med ettervirkning som varer opptil 72 timer.

Overdosering
------------

Overdreven bruk av muskat har forårsaket klinisk beruselse, preget av kvalme, brekninger, svimmelhet, angst, hodepine, hallusinasjoner og irrasjonell atferd. En blodprøve kan bekrefte forgiftning.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon
 |
**Myrkveldfly** (*Acronicta menyanthidis*) er en sommerfugl som tilhører familien nattfly (Noctuidae). Denne grå arten lever på myrer.

Utseende
--------

Et middelsstort (vingespenn 35 – 41 mm), grått nattfly, noe kraftigere bygd enn de fleste andre *Acronicta-*artene. Antennene er trådformede, brystet er kledt med grå hår, med to små, svarte flekker. Forvingen er nokså lys grå med spredte, svarte tegninger. Disse omfatter en kraftig, Y-formet strek ved roten, en liten, mørk ring litt innenfor midten og en serie kraftige, halvmåneformede merker som til sammen danner en tannete tverrlinje, nær ytterkanten. Disse merkene er hvite på innersiden (den konvekse siden). Bakerst ved roten av vingen er det et hvitt felt. Bakvingen er nokså jevnt bestøvet grå, slik skiller den seg fra de fleste andre kveldfly som har hvite bakvinger. Larven er mørkbrun med lange, grå hår.

Levevis
-------

Myrkveldflyet lever på myr, og finnes opp til bjørkebeltet i fjellet. Larvens næringsplanter er blant andre bukkeblad (*Menyanthes trifoliata*), pors (*Myrica gale*), vier-arter (*Salix* spp.), bjørk (*Betula* spp.) og ulike slags bærlyng (*Vaccinium* spp.). De voksne sommerfuglene flyr om natten i mai – juli.

Utbredelse
----------

Myrkveldflyet finnes i Mellom- og Nord-Europa, videre østover til Amur. I Norge er den forholdsvis vanlig på Sørlandet og Østlandet. Fra Vestlandet foreligger det bare ett funn, fra Bjerkreim i Rogaland. Den finnes også noen steder i Nord-Trøndelag, og det er noen ubekreftede funn fra Finnmark.

Kilder
------

* Norges sommerfugler – Myrkveldfly [*død lenke*]
* Aarvik, L. Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *myrkveldfly* i Encyclopedia of Life Rediger på Wikidata

* (en) *myrkveldfly* i Global Biodiversity Information Facility Rediger på Wikidata

* (no) *myrkveldfly* hos Artsdatabanken Rediger på Wikidata

* (sv) *myrkveldfly* hos Dyntaxa Rediger på Wikidata

* (en) *myrkveldfly* hos Fauna Europaea Rediger på Wikidata

* (en) *myrkveldfly* hos NCBI Rediger på Wikidata

* (en) *Kategori:Acronicta menyanthidis* – bilder, video eller lyd på Wikimedia Commons Rediger på Wikidata
**Varmedøden** er et scenario hvor universet blir for kaldt til å opprettholde liv på grunn av stadig ekspansjon og nedbrytningen av termodynamisk fri energi som følge av entropi.

Varmedøden er en teori om universets mulige fremtid. Varmedøden kan inntreffe hvis universets geometri er enten flat eller hyperbelsk, da begge disse ville innebære at universet kunne ekspandere i det uendelige, og etter hvert nå det absolutte nullpunkt (-273,15 °C, også definert som 0 K eller 0 °R).

Geometri
--------

For at universet skal kunne ekspandere i det uendelige, må universets form som helhet være flat eller hyperbelsk; denne forutsetningen kommer fra universets tetthet i disse spesielle geometriske formene. Det finnes tre sannsynlige muligheter for universets form.

### Mulige universgeometrier

* Flatt eller evklidsk
* Sfærisk, en kurvet kuleform
* Hyperbelsk, en «sal-form»

### Tetthet

Hvis universet er hyperbelsk, noe som vanligvis avbildes som en salform, må tettheten være lavere enn den kritiske tettheten (som er ca. 3 hydrogenatomer pr kubikkmeter), noe som betyr at universet ikke er tungt nok til å kollapse på grunn av gravitasjon.
Hvis universet er flatt, vil tettheten være nøyaktig på det kritiske punktet, noe som også vil hindre universet i å kollapse. Hvis universet er tyngre enn det kritiske punktet, vil det resultere i et krympende univers som leder til en annen teori kalt «the Big Crunch». For at Big Crunch-scenarioet skal inntreffe, må universets form være sfærisk. Problemet med å måle universets nåværende tetthet, er at mesteparten av massen i det er usynlig for oss, og det er en teori om at størstedelen av universet kan være laget av mørk materie, en hypotetisk, usynlig form for masse i rommet.

Ekspansjon
----------

Universets utvidelse er hele grunnlaget for teorien om varmedøden. Hvis universets form er hyperbelsk, vil det nå en fast ekspansjonsrate og utvide seg i evighet. Dette vil bety at universet aldri egentlig «dør». Hvis universet er flatt, vil det fortsette å utvide seg inntil det når en ekspansjonsrate på null; et univers i dette scenarioet vil heller aldri «dø».

Problemer
---------

Termodynamikkens første hovedsetning sier at energi ikke kan skapes eller ødelegges. Derfor kan ikke den kinetiske energien til partikler (varmeenergi) nå absolutt null. Newtons første lov sier også at objekter i bevegelse forblir i bevegelse så lenge de ikke blir påvirket av en kraft. Derfor vil partikler fortsette å reise rundt i universet og fortsatt inneha kinetisk energi (varmeenergi).

Se også
-------

* Big Crunch

Referanser
----------

1. ↑  Feldman, Anthony og Tronstad, Erik (1986). *Verdensrom og romfart*. Oslo: Faktum Forlag A/S. s. 154-155. ISBN 8254000735. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Encyclopædia Britannica
 |
Klump med myrmalm  Foto: Sten Porse 
**Myrmalm** er en uren form av jernhydroksid (limonitt, (FeO(OH)·nH2O)), som hentes frem fra forekomster i myr for å utvinne jern. Utvinning av myrmalm ble brukt fra den tidsperioden som kalles jernalder i forhistorisk tid frem til middelalderen, da metoder for å utvinne jern fra malm i fast fjell ble utviklet. Likevel var myrmalm-metoden for jernutvinning stadig i bruk enkelte steder i Norden frem til 1700-tallet. På 1800-tallet ble Øiensjøfos Brug etablert for å utvinne jern fra myrmalm på industrielt vis, men dette ble ingen økonomisk suksess.

Teknologi
---------

Slaggklump av myrmalm fra Vest-Torpa
Å utvinne myrmalm var en lang og arbeidskrevende prosess. Myrmalmforekomstene var ofte å finne til fjells. I jernalderen, vikingtid og middelalder har jernutvinning etter denne metoden vært en betydelig virksomhet mange steder i landet. I mange fjellgrender er det et betydelig omfang på antall kulturminner knyttet til denne virksomheten. Myrmalm blir ved gløding omdannet til jernoksider, som ble brukt til å lage røde pigmenter til maling.

Jernmalmen i myr må først lokaliseres. Rød farge på myren er et kriterium, den røde fargen er rust. Når man stikker et spett ned i myren skal det komme knaselyder. 

Da utvinningen av jern fra malm fra gruver i fjell kom i gang på 1500-tallet ble etter hvert produksjonen basert på myrmalm ulønnsom og tok slutt. 

Et museum viet helt til jernvinnevirksomhet er Jernvinnemuseet i Bykle i Setesdal i Aust-Agder.

Se også
-------

* Kølabonn
* Myr
* Rustoljeblå
* Øiensjøfos Brug

Litteratur
----------

* Arne Espelund: Bondejern i Norge. 2005

Eksterne lenker
---------------

* (en) Bog iron – kategori av bilder, video eller lyd på Commons Rediger på Wikidata
* «Myrmalm blir til jern», fra NRK skole
* «Iron Production in the Viking Age», fra nettstedet hurstwic.org (engelsk)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Marte Rygg Årdal** (født 5. juli 1992 på Rygg i Gloppen kommune) er en norsk friidrettsutøver som i 2008 vant bronsemedalje i sleggekast under senior-NM, bare 16 år gammel. Hun representerer klubbene Gloppen Friidrettslag og Brodd Idrettslag.

Årdal føyer seg inn i rekken over gode kastere fra Gloppen friidrettslag, og trener der sammen med stortalentet Trude Raad. I 2008 ble hun nummer tre under friidretts-NM i Trondheim, blant 14 kvalifiserte utøvere. Hun havnet bak vinneren Mona Christine Holm og Trude Raad, men presterte ny personlig rekord med 53,88 meter i sitt siste kast. Resultatet rangerer som nummer 6 i verden blant 16-åringer for 2008, og nummer ni gjennom alle tider i Norge.

Hennes bror Atle Rygg Årdal, innehar norsk bestenotering for 15-åringer i sleggekast med 64,77
meter (med 110 cm lang streng).

NM-medaljer
-----------

| Plassering | Øvelse | År |
| --- | --- | --- |
| Bronse | Sleggekast | 2008 |

Se også
-------

* Liste over kjente personer fra Gloppen kommune
* Liste over kjente elever ved Firda videregående skole

Referanser
----------

1. ↑  
«NM statistikk - KS Slegge». friidrett.no. Arkivert fra originalen 9. mai 2012. Besøkt 3. mai 2013.  *statistikk*
2. ↑  
«Norges beste kvinner gjennom tidene - slegge». NFIF (friidrett.no). Arkivert fra originalen 3. august 2008. Besøkt 10. desember 2008.  *statistikk*
3. ↑  friidrett.no: Bestenoteringer for gutter Arkivert 18. juni 2009 hos Wayback Machine.

Eksterne lenker
---------------

* (en) Marte Rygg Årdal – World Athletics Rediger på Wikidata
**Nepals kvinnelandslag i fotball** representerer Nepal i internasjonal fotball. 

Nepal fikk seg et kvinnelandslag på midten av 1980-tallet, og debuterte i Asiamesterskapet i 1986. Nepal kom i en vanskelig gruppe med tidligere mester Thailand og Indonesia og Hongkong, to relativt gode lag. Nepal tapte samtlige tre kamper, to av dem klart, mens kampen mot Hongkong ble jevn resultatmessig.

I 1989 var Nepal med igjen i mesterskapet, mot samme motstander, bortsett fra at Thailand var byttet ut mot Japan. Det resulterte i stygge sifre for Nepal, som tapte alle kampene med god margin, den minste 0-3 mot Hongkong.

Som følge av demokratiopprøret i 1990, var det en åtteårsperiode uten kvinnelandslag. Dette tæret stort på rekrutteringen, men da Nepal returnerte til Asiamesterskapet i 1999, var resultatene omtrent som før de åtte årene uten mesterskap. I mesterskapet havnet de i gruppe med Japan, Thailand, Usbekistan og Filippinene, og tapte alle fire kampene. Siden den tid har ikke Nepal stilt i asiamesterskapet.

Det betyr imidlertid ikke at Nepal ikke har spilt fotball siden 1999. Nepal hadde riktignok en lengre periode uten kamper, men de imponerte mange i de sørasiatiske leker i 2010, der de kom til finalen etter å ha slått flere av motstanderne sine med god margin. I finalen tapte de knepent 1-3 mot storfavoritt India. Dette ga landslaget en sårt etterlengtet anerkjennelse, blant annet av forbundet.

Noter
-----

1. ↑  Discrimination against women-even in football - Republica, 18. juni 2010, hentet 9. oktober 2010
2. ↑  Nepali women's football shines at SAG with 8-0 win over Lanka[*død lenke*] – Nepali News
3. ↑  «Nepali Times blog». Arkivert fra originalen 25. september 2010. Besøkt 10. oktober 2010.
4. ↑  ANFA honours women's football team[*død lenke*] Nepal News

| * v
* d
* r
Nasjonale fotballandslag i Asia (AFC) |
| --- |
|  | 
* Afghanistan
* Australia
* Bahrain
* Bangladesh
* Bhutan
* Brunei
* Burma
* De forente arabiske emirater
* Filippinene
* Guam
* Hongkong
* India
* Indonesia
* Iran
* Irak
* Japan
* Jemen
* Jordan
* Kambodsja
* Kina
* Kirgisistan
* Kuwait
* Laos
* Libanon
* Macao
* Malaysia
* Maldivene
* Mongolia
* Nepal
* Nord-Korea
* Nord-Marianene
* Pakistan
* Palestina
* Oman
* Qatar
* Saudi-Arabia
* Singapore
* Sri Lanka
* Syria
* Sør-Korea
* Tadsjikistan
* Taiwan
* Thailand
* Turkmenistan
* Usbekistan
* Vietnam
* Øst-Timor

 |  |
| 
* Tidligere:
* Nord-Vietnam
* Sør-Vietnam
* Sør-Jemen

 |
**North American Man/Boy Love Association**, eller NAMBLA, er en amerikansk organisasjon interesseorganisasjon for pederaster (mannlige, homoseksuelle pedofile). Foreningen ble stiftet i 1978, og har kontor i San Francisco og New York City. 

Antall medlemmer var 1100 i 1995, ifølge en navneliste som FBI mente var organisasjonens medlemsliste.

Foreningens berettigelse er blitt forsvart av aktivisten Allen Ginsberg, som henviste til ytringsfriheten.

Formål
------

Å legalisere seksuelle forhold mellom menn og gutter, er et av formålene til foreningen.

Støttespillere
--------------

Blant foreningens avdøde støttespillere var Harry Hay, en tidligere leder i kampen mot diskriminering av homoseksuelle i USA – som blant annet var kjent for å være i mot ethvert forsøk på å kneble deler av *LBGT*-bevegelsen.

Referanser
----------

1. ↑  «Arkivert kopi». Arkivert fra originalen 30. mai 2009. Besøkt 16. november 2008.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Typisk merke bruk på flasker som inneholder Nitrox.
**Nitrox** er en pustegass som består av oksygen og nitrogen (som vanlig luft), men med en lavere eller høyere prosent oksygen enn normale 20,9% som er i luft.

Mange andre engelske benevnelser eksisterer: «Enhanced Air Nitrox», «Oxygen Enriched Air», «Nitrox», «EANx» og «Safe Air».

Nitrox er vanligvis brukt i apparatdykking til å redusere andelen av nitrogen i pustegassen. Å puste nitrogen under vann kan forårsake to problemer: Trykkfallsyke (dykkersyke) og nitrogennarkose. Å redusere andelen nitrogen i pustegassen ved å bruke nitrox kan ha to fordeler:

* Man reduserer risikoen for trykkfallsyke.
* Man øker dykketiden uten å øke behovet for dekompresjonsstopp.

Nitrox med mer enn 40% oksygen er uvanlig å bruke til vanlig sportsdykking. De to mest vanlige blandingene er EAN32 og EAN36 (benevnelsene Nitrox32 eller Nitrox36 er også brukt).

Nitrox med 50 til 99 prosent oksygen er vanlig å benytte i teknisk dykking som en dekompresjonsgass, for raskere å eliminere inertgasser som f.eks. nitrogen og helium fra vevet, enn en tynnere blanding med oksygen.

Det er flere måter å lage Nitrox:

* Tilsett ren oksygen til en flaske og topp den så med luft for å få den ønskete blandingen (partiell fylling).
* Ta bort nitrogen fra luft ved å bruke et spesielt filtermembran.
* Få nitrox ferdig blandet fra gassprodusenter.

Nitrox er ikke en dypdykkergass pga. den økte andelen av oksygen; oksygenet blir giftig dersom det pustes inn ved et høyere trykk (et partialtrykk på 1,6 bar settes vanligvis som maksimumsgrense).

Dykking og bruk av Nitrox har et større risikomoment på grunn av det høye partialtrykket til oksygen. Bare oksygensikre flasker kan benyttes. En må være ekstremt forsiktig når en bruker partiell fylling.

Dykkere som bruker Nitrox og dykker dypere enn 30-40 meter, avhengig av blandingen, kan risikere oksygenforgifting. Det er viktig å analysere oksygeninnholdet før en dykker slik at en vet hva trygg operasjonsdybde (vanligvis PO2 = 1,4 bar) og maksimal opersjonsdybde (vanligvis PO2 = 1,6 bar) er.

Eksterne lenker
---------------

* International Association of Nitrox and Technical Divers
**Mark Chanloung** (født 9. februar 1995) er en italiensk-thailandsk langrennsløper, som siden 2016 har representert Thailand. Han representerte Thailand under Vinter-OL 2018, der han kom på 57.-plass på sprinten. Han var Thailands flaggbærer under åpningsseremonien.

Under Vinter-OL 2022 i Beijing, ble han nummer 52 på sprinten.

Bakgrunn
--------

Søskenparet Mark og Karen Chanloung er født i Italia, og begge konkurrerer i langrenn internasjonalt for Thailand. De har statsborgerskap i begge land. Deres far Boonchan er manager, og også moren jobber for teamet deres, som fysioterapeut. Mark begynte med snøbrett da han var ni år, og langrenn da han var ti. Han konkurrerte for Italia fram til 2016.

Idrettskarriere
---------------

### Sesongen 2014/15

Chanloung deltok i Junior-VM på ski 2015, og kom der på 24.-plass på sprinten. På 10 km fristil kom han på 48.-plass, og på 20 km skiatlon kom han på 29.-plass. 

### Sesongen 2016/17

Han deltok i kontinentalcupen Alpen Cup 2016/17. Hans beste enkeltplassering ble en 41.-plass på 15 km klassisk i Goms. Han fikk ingen poeng i Alpen Cup denne sesongen.

Han deltok også i U23-VM på ski 2017 i USA, og kom der på 17.-plass på sprinten. Han kom på 36.-plass på 15 km fristil og 35.-plass på 30 km skiatlon. I VM på rulleski 2017 i Sollefteå kom han på 20.-plass på sprinten, og 22.-plass på 22,5 km fristil og 20 km klassisk fellesstart. 

### Sesongen 2017/18

Den 24. november 2017 debuterte han i verdenscupen i langrenn, med en 109.-plass på sprinten i Ruka i Finland. I januar 2018 deltok han i U23-VM på ski 2018, og kom der på 36.-plass på sprinten og 48.-plass på 15 km klassisk. 

Chanloung representerte Thailand under Vinter-OL 2018, og var landets flaggbærer under åpningsseremonien. Han deltok på sprinten, og ble slått ut i kvalifiseringsrunden, der han endte på 57.-plass.

Referanser
----------

1. 1 2   Olympedia, www.olympedia.org, besøkt 29. mai 2020[Hentet fra Wikidata]
2. ↑  Eurosport - *Mark Chanloung* Arkivert 2018-02-14, hos Wayback Machine. besøkt 14. februar 2018.
3. ↑  «Cross-country Skiing - Results Book» (PDF). Arkivert fra originalen (PDF) 20. februar 2022. Besøkt 25. februar 2021.
4. ↑  Pyeongchang2018.com - *Mark Chanloung* Arkivert 14. februar 2018 hos Wayback Machine. besøkt 14. februar 2018.
5. ↑  FIS - *Cup standings cross-country OPA Cup 2017 men*, besøkt 14. februar 2018.
6. ↑  Pyeongchang2018.com - *Cross-Country Skiing - Results - Men's Sprint Classic Qualification* Arkivert 15. februar 2018 hos Wayback Machine. besøkt 14. februar 2018.

Eksterne lenker
---------------

* (en) Mark Chanloung – Olympedia Rediger på Wikidata

* (en) Mark Chanloung – FIS (langrenn) Rediger på Wikidata
* (en) Profil hos PyeongChang 2018 Arkivert 14. februar 2018 hos Wayback Machine.
**North American O-47** var et tre-seters observasjonsfly bygget for den amerikanske hær. Prototypen, **XO-47**, fløy første gang i 1935 utstyrt med en Wright R-1820-41 Cyclone stjernemotor på 850 hk. Produksjonen besto av 164 **O-47A** utstyrt med en Wright R-1820-49 Cyclone stjernemotor på 975 hk og 74 **O-47B** utstyrt med en Wright R-1820-57 Cyclone stjernemotor på 1 060 hk og bedre drivstoffkapasitet.

O-47 var ment å ta over for O-19 og Douglas O-38. I 1941 fant den amerikanske hæren ut at man kunne bruke lettere observasjonsfly i observasjonsrollen, siden disse kunne samarbeide lettere med egne tropper. Dessuten ble fotorekognoseringsrollen overført til jagerfly og jagerbombere. Derfor tjenestegjorde O-47 under andre verdenskrig i sekundære roller som å taue mål og anti-ubåtpatruljer.

Spesifikasjoner
---------------

|  | O-47A |
| --- | --- |
|  | Dimensjoner |
| Vingespenn | 14,12 m |
| Vingeareale | 32,50 m² |
| Lengde | 10,17 m |
| Høyde | 3,70 m |
|  | Vekt |
| Nettovekt | 2 712 kg |
| Maksimal startvekt | 3 464 kg |
|  | Ytelser |
| Topphastighet | 356 km/t |
| Topphøyde | 7 070 m |
|  | Annet |
| Motor | 1× Wright R-1820-49 Cyclone stjernemotor (975 hk) |
| Bestykning | 2× 7,62 mm mitraljøser |
|

Eksterne lenker
---------------

* North American O-47

Portal: Andre verdenskrig
**Pedro Juan Gutiérrez** (født 27. januar 1950 i Matanzas, Cuba) er en cubansk forfatter. Han fikk sitt gjennombrudd som forfatter i Europa med *Den skitne Havanna-trilogien* i 1998.

Pedro Juán Gutiérrez bodde som barn nær ved havneområdet i Matanzas. Der brukte han ettermiddagene til å padle, svømme og dykke, eller han satt i horestrøket og byttet bort karibiske skjell og konkylier mot såpe, sigaretter, klær og parfyme fra de utenlandske marinegastene. Faren mistet iskremforretningen sin da alt ble ekspropiert etter revolusjonen, og familien flyttet mye på seg, bl.a. til Pinar del Río sørvest på Cuba.

Etter endt obligatorisk militærtjeneste hadde han en rekke ulike yrker, blant annet jordbruksarbeider, bygningsarbeider, lærer i teknisk tegning, fagforeningsleder og radioskuespiller, før han ble journalist.

Han har selv sagt at han forsøker å skrive så naturlig at det ikke virker som litteratur, og nevner Balzacs svar på spørsmålet om hva en romanskikkelse er: Det kan være en hvilken som helst person på gata, men det er alltid en person som utforsker ytterpunktene sine.

Bøker
-----

Han har skrevet fem bøker som omtales som Centro Havana-syklusen:

* *Trilogía sucia de La Habana* (1998),
* *El rey de La Habana* (*Kongen av Havanna*, 1999),
* *Animal tropical* (2000),
* *El insaciable hombre araña* (2002) og
* *Carne de perro* (2003).

I tillegg har han skrevet novellesamlingen

* *Melancolía de los leones* (2000),
* *Nuestro GG en La Habana* (2004),
* temaboken *Vivir en el espacio – Del sueño a la realidad* (1989),
* samt fire diktsamlinger.

Priser
------

For *Animal tropical* mottok han den spanske romanprisen Alfonso García-Ramos i 2000, mens *Carne de perro* ble tildelt den italienske prisen Narrativa sur del mundo i 2003.

I dag bor Pedro Juan Gutiérrez i Havanna, der han skriver og driver med plastisk kunst.

Referanser
----------

1. ↑   Gemeinsame Normdatei, besøkt 29. april 2014[Hentet fra Wikidata]
2. ↑  ; *Autorités BnF*; besøksdato: 10. oktober 2015.

Eksterne lenker
---------------

* (es) Offisielt nettsted Rediger på Wikidata

* (es) Offisiell blogg Rediger på Wikidata
* Intervju Arkivert 5. mars 2016 hos Wayback Machine.

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE
 |
**Václav Svěrkoš** (født 1. november 1983 i Třinec) er en tsjekkisk fotballspiller. Han er spiss på FC Baník Ostrava, og scoret det første målet under EM 2008.

Karriere
--------

### Klubbkarriere

Han begynte å spille for VP *Frýdek-Místek*. 14 år gammel gikk han over til Baník Ostrava. 19 år gammel debuterte han i Gambrinus-ligaen, Tsjekkias øverste divisjon, etter at Milan Baroš forlot klubben. 14 mål på bare 26 førstelagsopptredener vakte interessen til den tyske klubben Borussia Mönchengladbach. Mönchengladbach fikk ikke forlenget lånet av den finske spissen Mikael Forssell fra Chelsea, som hadde vært lagets toppscorer i sesongen 2002-03, og betraktet Svěrkoš som en potensiell erstatter for den finske landslagsspilleren.

#### Bundesliga

Etter en famlende start i Bundesliga, ble han lagets toppscorer i sesongen 2003-04 med ni mål på 31 Bundesligakamper. Sesongens høydepunkt var et hattrick i 8-delsfinalen i den tyske cupen, mot VfB Stuttgart.

Sesongen etter unngikk Mönchengladbach så vidt nedrykk i en sesong der Svěrkoš scoret sju mål for dem. Den tredje sesongen uteble imidlertid resultatene, og i desember 2005 ble han utlånt til Hertha BSC Berlin for resten av sesongen. 

#### Tilbake til Ostrava

Sommeren 2007 gikk Svěrkoš tilbake til Baník Ostrava. Han gjenfant formen etter vinterpausen og scoret 11 mål på 13 kamper i løpet av vårsesongen. Han ble toppscorer i det tsjekkiske mesterskapet 2007-08 med 15 mål, tre flere enn nestemann på lista, Miroslav Slepička fra Sparta Praha. 

### Landslagskarrieren

Svěrkoš debuterte på Tsjekkias landslag i en vennskapskamp mot Litauen 27. mai 2008. To uker tidligere var han blitt tatt ut i Tsjekkias tropp til EM 2008.

#### EM 2008

Under EM scoret Svěrkoš sitt første landslagsmål i åpningskampen mot Sveits

Eksterne lenker
---------------

* (en) Václav Svěrkoš – FIFA Rediger på Wikidata

* (fr) Václav Svěrkoš – Ligue de Football Professionnel Rediger på Wikidata

* (fr) Václav Svěrkoš – LÉquipe Rediger på Wikidata

* (en) Václav Svěrkoš – Transfermarkt Rediger på Wikidata

* (en) Václav Svěrkoš – national-football-teams.com Rediger på Wikidata

* (en) Václav Svěrkoš – WorldFootball.net Rediger på Wikidata

* (en) Václav Svěrkoš – FootballDatabase.eu Rediger på Wikidata

* (de) Václav Svěrkoš – fussballdaten.de Rediger på Wikidata

* (en) Václav Svěrkoš – Soccerway Rediger på Wikidata

* (en) Václav Svěrkoš – EU-Football.info Rediger på Wikidata
* (cs) Václav Svěrkoš på FAČRs offisielle hjemmeside

| * v
* d
* r
Tsjekkias tropp – EM i fotball 2008 |
| --- |
| 
* 1 Čech
* 2 Grygera
* 3 Polák
* 4 Galásek
* 5 Kováč
* 6 Jankulovski
* 7 Sionko
* 8 Fenin
* 9 Koller
* 10 Svěrkoš
* 11 Vlček
* 12 Pospěch
* 13 Kadlec
* 14 Jarolím
* 15 Baroš
* 16 Blažek
* 17 Matějovský
* 18 Sivok
* 19 Skácel
* 20 Plašil
* 21 Ujfaluši (k)
* 22 Rozehnal
* 23 Zítka
* Landslagstrener: Brückner

 | Det tsjekkisk flagget |
Senator Heidi Heitkamp representerer partiet og Nord-Dakota i USAs senat siden 2013
**North Dakota Democratic-Nonpartisan League Party** (forkortet **Democratic-NPL, Dem-NPL**) er betegnelsen på Det demokratiske parti i Nord-Dakota i USA. Dette partiet oppsto gjennom en fusjon av to av delstatens partier.

Partiet har sin bakgrunn i den såkalte progressive æraen fra 1890-årene til 1920-årene, med utstrakt sosial aktivisme og politiske reformer i hele USA.

Disse kreftene i Nord-Dakota sluttet seg til både Det republikanske parti, som kontrollerte delstatens politiske liv, og til Det demokratiske parti, som kalte seg «the party of the laborer and the farmer» («partiet for arbeidere og bønder». Selv om arbeidet gjennom demokratene ikke endret den sterke republikanske kontrollen av delstaten, fant de progressive en viss støtte i de norskamerikanske i de østlige delene av staten. I 1906 kom de progressive i en stadig større opposisjon på jernbaneinteressenes sterke kontroll over staten.

I 1915 ble den politiske organisasjonen **Nonpartisan League**, **NPL** stiftet av sosialisten Arthur C. Townley. Bevegelsen hadde sitt utgangspunkt i Nord-Dakota, men spredte seg etter hvert til andre delstater i Midtvesten og også til det nordvestre USA.

Nonpartisan Leagues kandidater deltok i valgene i 1916 på republikanernes lister. Lynn Frazier vant guvernørvalget i Nord-Dakota med 79% av stemmene. Han ble senere, i 1921, den første amerikanske guvernøren som skulle få vegernes mistillit midt i mandatsperioden. 

NPLs kandidater var lenge fremgangsrike innen delstatspolitikken i Nord-Dakota som republikanere, men virksomheten opphørte i 1956 da NPL slo seg sammen med Det demokratiske parti i Nord-Dakota.

Referanser
----------

1. ↑  ; besøksdato: 26. september 2020.
2. ↑  ; besøksdato: 8. september 2020.
3. ↑  ; *Ballotpedia*; besøksdato: 26. september 2020.
4. ↑  John D. Buenker, John C. Burnham, and Robert M. Crunden, *Progressivism* (1986) ss 3–21
5. 1 2 3  Robinson, Elwyn (1966). *History of North Dakota*. University of Nebraska Press.

Eksterne lenker
---------------

* (en) Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN
 |
**Vágtázó Halottkémek** (*på norsk: Galopperende likskuemenn*) er et ungarsk band som spiller musikk i grenselandet mellom punk og ungarsk folkemusikk, med tydelige tekstmessige og kunstneriske referanser til hunerne og hunerkongen Attila, som styrte et imperium med utgangspunkt i dagens Ungarn frem til 400-tallet, så vel som ungarsk mytologi. Bandet er også kjent for å benytte seg av flere ulike uttryksformer, da særlig film i tillegg til musikken.

Bandet ble startet i Budapest i 1975, men siden myndighetene mente de representerte en opposisjonell bevegelse, ble alle bandets første åtte konserter stoppet, og bandet var forbudt de neste elleve årene, selv om de opptrådte i ulike konstellasjoner en rekke ganger i denne perioden. Etter å ha bidratt til flere filmer og spilt flere konserter i vesten siden 1984, ble de i 1987 invitert til å delta på et arrangement i forbindelse med at Amsterdam var europeisk kulturhovedstad. Myndighetene forsøke først å nekte dem utreise, men etter henvendelse direkte fra Dronning Beatrix, fikk de anledning til å delta. Også i Østerrike måtte myndighetene gripe inn for å sikre at bandet fikk spille der.

Selv om de kun hadde deltatt på en samleplate, samt gitt ut en kassett i USA, fikk de etter hvert et betydelig navn, og artister som Einstürzende Neubauten, Iggy Pop, Henry Rollins og Jello Biafra snakket alle varmt om bandet. I 1988 kom den egentlige debutplata på tyske Sonic Boom Records; i likhet med de påfølgende utgivelsene, ble denne også utgitt i USA på Alternative Tentacles. Plata *A semmi kapuin dörömbölve* fra 1992 ga bandet et større publikum, og de fikk blant annet omfattende radiospilling i Belgia. 

Vágtázó Halottkémek ga ut sin foreløpig siste plate i 2000, og har siden kun spilt sammen sporadisk siden.

Medlemmer
---------

* Grandpierre Attila – sang (1975 – 2000)
* Balatoni Endre – trommer
* Ipacs László – trommer
* Mestyán Ádám – bass
* Molnár Lajos – gitar
* Németh László – gitar

Diskografi
----------

* Siberian Shamans (Kassett, Center for Shamanic Studies 1987)
* A halál móresre tanítása (LP/kassett, Sonic Boom Records 1988, LP/CD, Alternative Tentacles 1990)
* A világösztön kiugrasztása (live) (LP/kassett, Sonic Boom Records, LP/CD, Alternative Tentacles 1990)
* A semmi kapuin dörömbölve (LP/CD/kassett, Sonic Boom Records / Alternative Tentacles 1992)
* Óriás tér! (live) (CD/kassett, Rockland 1994)
* Az Éden visszahódítása I. (CD, MCD 1997)
* Az Éden visszahódítása II. (CD, Periferic Records 1998)
* Naptánc (CD, Neurot Recordings 2000)

Eksterne lenker
---------------

* (en) Vágtázó Halottkémek – kategori av bilder, video eller lyd på Commons Rediger på Wikidata
* (en) Vágtázó Halottkémek på Discogs Rediger på Wikidata

* (en) Vágtázó Halottkémek på MusicBrainz Rediger på Wikidata

* (en) Vágtázó Halottkémek på Songkick Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |